Magneetkies (ook bekend as pirrotiet) is 'n ongewone ystersulfied-mineraal met 'n varieerbare ysterinhoud: Fe(1-x)S (x = 0 tot 0.2). Die FeS-eindlid is bekend as troiliet. Magneetkies word ook beskryf as magnetiese piriet aangesien dit soos piriet gekleurd en swak magneties is. Die magnetisme neem toe volgens die ysterinhoud, terwyl die troiliet nie magneties is nie. Die naam pirrotiet is afgelei van Grieks pyrrhos, vlamkleurig. Magneetkies is nie-stoigiometries: die Fe:S verhouding kan effens van 1:1 afwyk. Dit kan as Fe1-xS geskryf word. Die eienskappe hang van die waarde van x af, maar algemeen kan gesê word dat dit 'n defek-NiAS-struktuur het bo 'n temperatuur van 138 (x=0) tot 74 °C (x=0.08). Onder hierdie temperatuur het dit 'n supersel met a'= a√3. "Pyrrhotite" (in Engels). Mindat.org. Geargiveer vanaf die oorspronklike op 9 Mei 2020. Besoek op 7 Julie 2009. The FeS-ZnS system, a geological thermometer Gunnar Kullerud.